ananddey/assamese-wiki-corpus huggingface dataset:
শ্বাহী টুকৰা

শ্বাহী টুকৰা হৈছে এবিধ ব্ৰেড পুডিংৰ প্ৰকাৰ যি ১৬০০ চনত “মোগল’’ৰ শাসনকালৰ সময়ত “দক্ষিণ এছিয়া’’ত উৎপত্তি হৈছিল।শ্বাহী টুকৰা শব্দৰ আক্ষৰিক অৰ্থ হ’ল “ৰাজকীয় পাউৰুটী’’এই বিধ খাদ্য তৈয়াৰ কৰিবলৈ বগা পাউৰুটি বা ব্ৰেড তেল বা ঘিঁউত ভাজি তাৰ পিছত গাখীৰ আৰু চেনিৰ মিশ্ৰণত যোগ কৰা হয়। সোৱাদ বৃদ্ধি কৰিবলৈ ইয়াত কেশৰ, নিমখ আৰু ইলাচী ব্যৱহাৰ কৰা হয়৷

ইতিহাস

“DNA India’’ই এই বিধ খাদ্য মোগল মূলৰ বুলি “ৰিপৰ্ট’’ দিছে আৰু সম্ভৱতঃ ই “হায়দৰাবাদ’’ত উদ্ভাৱন হৈছিল।“শ্বাহী টুকৰা’’ মোগল সম্ৰাটসকলৰ জনপ্ৰিয় মুখৰোচক খাদ্য আছিল৷ তেওঁলোকে পবিত্ৰ “ৰমজান’’ মাহত ইয়াক গ্ৰহণ কৰিছিল বুলি জনা যায়৷দক্ষিণ এছিয়াৰ বিভিন্ন ঠাইত ৰমজানৰ অন্তত উদযাপন কৰা “ঈদ উল-ফিতৰ’’ৰ খাদ্য সম্ভাৰৰ এতিয়াও ই এক জনপ্ৰিয় বস্তু হৈয়েই আছে৷

তথ্য সূত্ৰ

শ্ৰেণী:ভাৰতৰ ৰন্ধনশৈলী
তেজস্ক্ৰিয়তা

]] নিউক্লিয়াছ) উত্‍সৰ্গ হয়। |
তেজস্ক্ৰিয়তা হৈছে এক অনিয়মিত পৰমাণু নিউক্লিয়াছৰ পৰা বিকিৰণৰ জৰিয়তে শক্তি হ্ৰাস হোৱাৰ প্ৰক্ৰিয়া। যিকোনো বস্তু য'ত অস্থিৰ নিউক্লিয়াছ থাকে তাক তেজস্ক্ৰীয় বুলি কোৱা হয়। ক্ষয়ৰ সৰ্বাধিক সচৰাচৰ ধৰণ তিনিটা হৈছে আলফা ক্ষয়, বিটা ক্ষয়, আৰু গামা ক্ষয়। বেটা ক্ষয়ৰ কাৰক হৈছে দুৰ্বল বল, আৰু আন দুভয়ে বিদ্যুৎচুম্বকীয় বল আৰু নিউক্লিয়াৰ বলৰ দ্বাৰা নিয়ন্ত্ৰিত হয়।

তেজস্ক্ৰীয় ক্ষয় হৈছে এক পৰিসংখ্যাগত অনিয়মিত প্ৰক্ৰিয়া, বিশেষকৈ পৃথকে পৃথকে পৰমাণুৰ ক্ষেত্ৰত। কুৱাণ্টাম মেকানিক্স অনুসৰি, এটা নিৰ্দিষ্ট পৰমাণু কেতিয়া ক্ষয় হ'ব সেয়া আগতীয়াকৈ কোৱা সম্ভৱ নহয়। যদিও পৃথকে পৰমাণুৰ ক্ষয় আগতীয়াকৈ ভৱিষ্যদ্বাণী কৰিব নোৱাৰি, একেধৰণৰ বিপুল পৰিমাণৰ পৰমাণুৰ ক্ষেত্ৰত গড় ক্ষয়ৰ হাৰ এক ক্ষয় ধ্ৰুৱাংক বা অৰ্ধ-আয়ু হিচাপে প্ৰকাশ কৰিব পাৰি। তেজস্ক্ৰীয় পৰমাণুবোৰৰ অৰ্ধ-আয়ু এক বিস্তৃত পৰিসৰত হয়: প্ৰায় তত্‍ক্ষণাতৰ পৰা বিশ্বব্ৰহ্মাণ্ডৰ বয়সতকৈ বহু দীঘলীয়ালৈকে।

ক্ষয় হোৱা নিউক্লিয়াছটোকে কোৱা হয় পাৰেণ্ট ৰেডিঅ'নিউক্লাইড (বা পাৰেণ্ট আইছ’টপ) আৰু ক্ষয়ৰ ফলত উৎপন্ন হয় এটাতকৈ কম শক্তিসম্পন্ন ডটাৰ নিউক্লাইড। গামা ক্ষয় বা অভ্যন্তৰীণ পৰিৱৰ্তন বাদে, এই ক্ষয়সমূহ নিউক্লিয়াৰ ৰূপান্তৰ হয়, য’ত প্ৰ'টন বা নিউট্ৰনৰ (বা উভয়ৰ) সংখ্যা সলনি হয়। যেতিয়া প্ৰ'টনৰ সংখ্যা সলনি হয়, তেতিয়া এটি নতুন ৰাসায়নিক মৌলৰ সৃষ্টি হয়।

পৃথিৱীত ২৮টা প্ৰাকৃতিকভাৱে পোৱা ৰাসায়নিক মৌল তেজস্ক্ৰীয়, যাৰ ভিতৰত ৩৫টা ৰেডিঅ'নিউক্লাইড আছে (সাতটা মৌলত দুটা ৰেডিঅ'নিউক্লাইড থাকে), যিবোৰ সৌৰজগত গঠনৰ আগৰ পৰা অৱস্থিত। এই ৩৫টাক প্ৰাক-আদি ৰেডিঅ'নিউক্লাইড (primordial radionuclides) বুলি কোৱা হয়। ইউৰেনিয়াম, থৰিয়াম আদি সুপৰিচিত উদাহৰণ, আৰু ইয়াৰ উপৰিও পটাচিয়াম-৪০ যেনেকুৱা দীৰ্ঘ-আয়ুযুক্ত ৰেডিঅ'আইছ’টপসমূহো অন্তৰ্ভুক্ত। এইবোৰৰ ভিতৰত যিবোৰ ডাঙৰ প্ৰাক-আদি ৰেডিঅ'নিউক্লাইড আছে সেয়া চাৰিটা ক্ষয় শৃংখলাৰ অন্যতম অংশ।

বিপদৰ সতৰ্কবাণী চিন

তথ্যসূত্ৰ

শ্ৰেণী:বিজ্ঞান
পুৰাণ কাচ্চাপ

পুৰাণ কাচ্চাপ আছিল খ্ৰীষ্টপূৰ্ব ষষ্ঠ শতিকাৰ আশে-পাশে বাস কৰা এজন ভাৰতীয় তপস্বী শিক্ষক, আৰু তেওঁ মহাবীৰ আৰু শাক্যমুনি বুদ্ধৰ সমসাময়িক।

জীৱনী

পুৰাণত "অ-ক্ৰিয়া" (পালি, সং: আকিৰিয়াবাদ) তত্ত্ব অৰ্থাৎ শৰীৰে আত্মা, যোগ্যতা বা অগুণৰ পৰা স্বাধীনভাৱে কাম কৰাৰ কথা
শিকাইছিল। পালি কেননত পুৰাণক (তপস্বী মাক্ষালি গোছালাৰ সৈতে) অহেতুবাদী বা "কাৰণৰ অস্বীকাৰকাৰী" হিচাপে চিনাক্ত কৰা হৈছে।

পুৰাণৰ বিশ্বাসৰ উদাহৰণ হিচাপে সমন্নফল সুত্ত (DN 2) ত পুৰাণে কৈছে বুলি কোৱা হৈছে যে:

পুৰাণে নিজকে সৰ্বজ্ঞানী বুলি দাবী কৰিছিল বুলিও অংগুতৰা নিকায়ত উল্লেখ আছে। ধৰ্মপদৰ টীকাত দাবী কৰা হৈছে যে, পুৰাণৰ মৃত্যু হৈছিল নিজেই ডুব গৈ।

তথ্যসূত্ৰ

শ্ৰেণী:ভাৰতীয় দাৰ্শনিক
আখালৰ চুক্তি

আখাল সন্ধি বা চুক্তি ক আখাল-খোৰাছান সীমান্ত চুক্তি নামেৰেও জনাজাত। এই চুক্তি ১৮৮১ চনৰ ২১ ছেপ্টেম্বৰত কাজাৰ ইৰাণ আৰু সাম্ৰাজ্যবাদী দেশ ৰাছিয়াৰ মাজত স্বাক্ষৰিত এখন সন্ধি আছিল। এই সন্ধিৰ জৰিয়তে ইৰাণে ৰাছিয়ান সাম্ৰাজ্যক খোৰেজম (যিবোৰ ভূ-খণ্ডৰ বেছিভাগেই বৰ্তমানৰ তুৰ্কমেনিস্তানৰ অন্তৰ্গত) আনুষ্ঠানিকভাৱে স্বীকৃতি দিছিল।

খোৰাছানৰ উত্তৰত থকা বিশাল অঞ্চলটোৰ নামেৰে এই সন্ধিৰ নামকৰণ কৰা হৈছে, য’ত তুৰ্কমেন জনগোষ্ঠী টেকেসকল আখাল প্ৰদেশত বাস কৰিছিল বুলি জনা যায়।

পটভূমি

১৮৫৬ চনত ক্ৰিমিয়া যুদ্ধত ইংৰাজ, ফৰাচী আৰু অট্টোমান বাহিনীৰ মিত্ৰজোঁটৰদ্বাৰা ৰাছিয়া পৰাস্ত হয় আৰু ইয়াৰ ফলত ৰাছিয়াৰ সম্প্ৰসাৰণৰ কেন্দ্ৰবিন্দু ইউৰোপৰপৰা মধ্য এছিয়ালৈ স্থানান্তৰিত হয়। ভূ-খণ্ড সম্প্ৰসাৰণৰ নীতি অনুসৰণ কৰি ৰাছিয়াই প্ৰথমে ১৮৬৫ চনত তাছখণ্ড দখল কৰে আৰু তাৰ পিছত ১৮৬৮ চনত বুখাৰা আমীৰাটৰ ওপৰত নিজৰ ৰক্ষিত ৰাজ্য স্থাপন কৰে। বুখাৰা জয়লাভ কৰাৰ ফলত ৰাছিয়ায়ো সমৰখণ্ড লাভ কৰে আৰু যুদ্ধৰ ক্ষতিপূৰণ লাভ কৰে। ১৮৬৯ চনত ৰাছিয়াই ক্ৰাছন'ভডস্ক তথা বৰ্তমানৰ তুৰ্কমেনবাছি, তুৰ্কমেনিস্তানত নৌসেনাৰ ঘাটি নিৰ্মাণ আৰু শক্তিশালী কৰি কাস্পিয়ান সাগৰৰ দক্ষিণ-পূব পাৰত নিজৰ অস্তিত্ব প্ৰতিষ্ঠা কৰে। পিছলৈ তেহৰাণত ৰাছিয়াৰ কূটনীতিবিদসকলে পাৰ্চী আদালতক আশ্বাস দিয়ে যে ৰাছিয়াই আট্ৰেখ নদীৰ সমগ্ৰ দৈৰ্ঘ্যৰ ইৰাণৰ সীমান্তক স্বীকৃতি দিছে আৰু তাত সামৰিক ঘাটি স্থাপন কৰাৰ কোনো উদ্দেশ্য নাই। there.

ৰাছিয়াৰ সাম্ৰাজ্যবাদী উচ্চাকাংক্ষাৰ ফলত ক্ৰমে ১৮৭৩ আৰু ১৮৭৬ চনত খিভা আৰু খোকাণ্ড দখল কৰে আৰু পিছলৈ ১৮৭৯ আৰু ১৮৮১ চনত তুৰ্কমেনৰ বিৰুদ্ধে দুটা সামৰিক অভিযান চলাই গিঅ'ক-টেপেৰ দুৰ্গ দখল কৰে। Tepe|Geok-tepe]] শেষৰটো তুৰ্কমেন ঘাটিৰ পতনৰ লগে লগে ৰাছিয়াই কাজাৰ ইৰাণৰ ওপৰত আখাল সন্ধি জাপি দিয়ে।

নাছিৰ আল-দিন শ্বাহ কাজাৰে তেওঁৰ বৈদেশিক সচিব মিৰ্জা ছাইদ খান আনছাৰীক ৰাছিয়ালৈ পঠিয়াই দিয়ে তেওঁক ইভান জিনোভিয়েভৰ সৈতে সাক্ষাৎ কৰি চুক্তি স্বাক্ষৰ কৰিবলৈ তেহৰাণলৈ পঠিওৱা হয়।

চুক্তি

১৮৮১ চনৰ ২১ ছেপ্টেম্বৰত স্বাক্ষৰিত হোৱা এই আখাল সন্ধিক আখাল-খোৰাছান সীমান্ত সন্ধি বুলিও জনাজাত। এই সন্ধিৰদ্বাৰা পাৰস্যই সাম্ৰাজ্যবাদী ৰাছিয়াই খোৰেজম (মূলতঃ বৰ্তমানৰ তুৰ্কমেনিস্তানৰ ভূ-খণ্ড) দখল কৰাটো আনুষ্ঠানিকভাৱে স্বীকৃতি দিয়ে। খোৰাছানৰ কোপেট ডাগ পৰ্বতমালাৰ উত্তৰত থকা অঞ্চলটোৰ নামেৰে এই সন্ধিৰ নামকৰণ কৰা হৈছিল, য'ত টেকে নামৰ জনগোষ্ঠীয় লোকসকলে আখাল নামৰ প্ৰদেশ এখনত বাস কৰিছিল।

আখাল সন্ধিত ৯টা অনুচ্ছেদ আছিল। কিন্তু সন্ধিৰ পক্ষসমূহে একেদিনাই আৰু পাঁচটা অপ্ৰকাশিত বিধান থকা এখন সুকীয়া নথি-পত্ৰতো স্বাক্ষৰ কৰে। সন্ধিৰ বিধান অনুসৰি ইৰাণে তুৰ্কেস্তান আৰু ট্ৰেন্সঅ’ক্সিয়ানাৰ সকলো ঠাইৰ ওপৰত নিজৰ দাবী ত্যাগ কৰি আট্ৰেখ নদীক নতুন সীমান্ত হিচাপে নিৰ্ধাৰণ কৰে। এইদৰে মেৰভ, চাৰাখছ, আছগাবাট আৰু ইয়াৰ আশে-পাশে থকা সকলো অঞ্চল, যিবোৰ বৰ্তমানৰ তুৰ্কমেনিস্তানৰ অংশ, ৰাছিয়াৰ হাতত অৰ্পণ কৰা হয়; য’ত তেওঁলোকক ‘ট্ৰেন্সকাস্পিয়ান অব্লাষ্ট’ হিচাপে সংগঠিত কৰা হৈছিল।

তথ্যৰ উৎস

অধিক পঢ়ক

শ্ৰেণী:ইৰান
শ্ৰেণী:চুক্তি
তাৰা দেৱী (গায়িকা)

তাৰা দেৱী তাৰা দেৱী শ্ৰেষ্ঠা (জন্ম:১৫ জানুৱাৰী, ১৯৪৬ –মৃতু্্য: ২৩ জানুৱাৰী ২০০৬) পেছাদাৰীভাৱে তাৰা দেৱী নামেৰে জনাজাত। তেওঁ এগৰাকী নেপালী গায়িকা আছিল। তেওঁক "নেপালৰ নাইটিংগেল" বুলি জনা যায়। তেওঁৰ জীৱনকালত ৪,০০০ ৰো অধিক গান ৰেকৰ্ড কৰিছিল। তাৰা দেৱীৰ সংগীতৰ বিষয়বস্তু বেছিভাগ দেশপ্ৰেম আৰু জাতীপ্ৰেম আছিল।

তথ্যৰ উৎস

শ্ৰেণী: গায়িকাশ্ৰেণী: নেপালৰ ব্যক্তিশ্ৰেণী: মৃত ব্যক্তি
জুলিয়া ফুৰ্ডিয়া

জুলিয়া ফুৰ্ডিয়া (ইংৰাজী: Julia Furdea; জন্ম: ১৯ জুলাই ১৯৯৪) এগৰাকী ৰোমানিয়ান-অষ্ট্ৰিয়ান মডেল, টেলিভিছন ঘোষিকা আৰু সৌন্দৰ্য প্ৰতিযোগিতাৰ খিতাপধাৰী। তেওঁ ২০১৪ চনৰ মিছ অষ্ট্ৰিয়া খিতাপ অৰ্জন কৰিছিল আৰু লণ্ডনত অনুষ্ঠিত মিছ ৱৰ্ল্ড ২০১৪ আৰু ফ্লৰিডাৰ ডৰালত অনুষ্ঠিত মিছ ইউনিভাৰ্ছ ২০১৪ প্ৰতিযোগিতাত নিজৰ দেশক প্ৰতিনিধিত্ব কৰিছিল। সৌন্দৰ্য প্ৰতিযোগিতাৰ উপৰি ফুৰ্ডিয়াই বৰ্তমান অষ্ট্ৰিয়াৰ সংবাদ মাধ্যমত এগৰাকী সফল ঘোষিকা হিচাপে নিজকে প্ৰতিষ্ঠা কৰিছে।

প্ৰাৰম্ভিক জীৱন

জুলিয়া ফুৰ্ডিয়াৰ জন্ম ৰোমানিয়াৰ তিমিছোৱাৰাত হৈছিল। পৰৱৰ্তী সময়ত তেওঁ পৰিয়ালৰ সৈতে অষ্ট্ৰিয়ালৈ গুচি আহে। তেওঁ ভিয়েনা বিশ্ববিদ্যালয়ত উচ্চ শিক্ষা গ্ৰহণ কৰিছিল। তেওঁৰ পৰিয়ালৰ খেল জগতৰ সৈতে এক সম্পৰ্ক আছে; তেওঁ ৰোমানিয়াৰ প্ৰাক্তন ৰাগবী খেলুৱৈ এড্ৰিয়ান প্লটস্কিৰ ভতিজী। মডেলিং কেৰিয়াৰৰ উপৰি ফুৰ্ডিয়াই অষ্ট্ৰিয়াৰ সৰ্ববৃহৎ ব্যক্তিগত অনাতাঁৰ কেন্দ্ৰ 'ক্ৰোনহিট'ত ৰেডিঅ' ঘোষিকা হিচাপে কাম কৰিছিল। ইয়াৰ উপৰি তেওঁ আন্তঃৰাষ্ট্ৰীয় জুডো ফেডাৰেচন গালাৰ দৰে গুৰুত্বপূৰ্ণ অনুষ্ঠানসমূহো পৰিচালনা কৰি আহিছে।

সৌন্দৰ্য প্ৰতিযোগিতা

মিছ আপাৰ অষ্ট্ৰিয়া ২০১৪

ফুৰ্ডিয়াই এষ্টেনৰপৰা মিছ আপাৰ অষ্ট্ৰিয়া (মিছ ওবেৰঅষ্টেৰাইক) ২০১৪ প্ৰতিযোগিতাত অংশ লৈ খিতাপ দখল কৰিছিল। প্ৰদেশখনৰ পূৰ্বৰ বিজয়ী ডৰিছ হফমেনে তেওঁক এই মুকুট পিন্ধাইছিল। এই জয়েই তেওঁৰ বাবে ৰাষ্ট্ৰীয় পৰ্যায়ৰ দুৱাৰ মুকলি কৰি দিছিল।

মিছ অষ্ট্ৰিয়া ২০১৪

২০১৪ চনৰ ৩ জুলাইত ভিয়েনাৰ ওচৰৰ কেচিনো বাডেনত অনুষ্ঠিত মিছ অষ্ট্ৰিয়া ২০১৪ প্ৰতিযোগিতাত ফুৰ্ডিয়াই আপাৰ অষ্ট্ৰিয়াক প্ৰতিনিধিত্ব কৰি বিজয়ীৰ মুকুট পিন্ধে। এই প্ৰতিযোগিতাত বিচাৰক হিচাপে মিছ ইউনিভাৰ্ছ ২০১৩ গেব্ৰিয়েলা ইছলাৰ আৰু মিছ ৱৰ্ল্ড ২০০৯ কায়ানে এলডোৰিনো উপস্থিত আছিল।

ৰাষ্ট্ৰীয় খিতাপ জয় কৰাৰ পাছত জুলিয়াই লণ্ডনত অনুষ্ঠিত মিছ ৱৰ্ল্ড ২০১৪ আৰু আমেৰিকাৰ ফ্লৰিডাত অনুষ্ঠিত মিছ ইউনিভাৰ্ছ ২০১৪ ত অষ্ট্ৰেলিয়াক প্ৰতিনিধিত্ব কৰে যদিও কোনো এখন প্ৰতিযোগিতাতে তেওঁ স্থান লাভ কৰিবলৈ সক্ষম হোৱা নাছিল।

কেৰিয়াৰ

সৌন্দৰ্য প্ৰতিযোগিতাৰপৰা অৱসৰ লোৱাৰ পাছত ফুৰ্ডিয়াই টেলিভিছন জগতত মনোনিৱেশ কৰে। ২০১৮ চনৰ ছেপ্টেম্বৰ মাহৰপৰা তেওঁ অষ্ট্ৰিয়াৰ প্ৰথমটো ব্ৰেকফাষ্ট টেলিভিছন শ্ব' 'কেফে পালছ'ৰ সৈতে জড়িত হয়। পালছ ৪ (Puls 4) নামৰ চেনেলটোৰ এই অনুষ্ঠানত তেওঁ বতৰৰ সংবাদ পৰিৱেশন কৰিবলৈ লয়। ইয়াৰ উপৰি তেওঁ সেই একেটা চেনেলৰে শিশুৰ ৰন্ধন সম্পৰ্কীয় অনুষ্ঠান 'দাস জুংষ্টে গেৰিক্ট' (Das jüngste Gericht) পৰিচালনা কৰি আহিছে। মডেলিং আৰু মিডিয়া কেৰিয়াৰৰ বাবে তেওঁ বৰ্তমান অষ্ট্ৰিয়াৰ এগৰাকী পৰিচিত মুখ।

তথ্যসূত্ৰ

বাহ্যিক সংযোগ

অধিকাৰিক ৱেবছাইট

শ্ৰেণী:অষ্ট্ৰিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
এন্নে কেথেৰিন হুফ গ্ৰীণ

এন্নে কেথেৰিন হুফ গ্ৰীণ (আনুমাণিক.১৭২০ – মাৰ্চ ২৩, ১৭৭৫) মেৰিলেণ্ডৰ এজন মুদ্ৰক আৰু প্ৰকাশক আছিল।

প্ৰাথমিক জীৱন

এন্নে হুফৰ জন্ম সম্ভৱতঃ ১৭২০ চনৰ আশে-পাশে নেদাৰলেণ্ডত হৈছিল। ১৭২০ চনৰপৰা ১৭৩৮ চনৰ ভিতৰত কোনোবা এটা সময়ত তেওঁ পিতৃ-মাতৃৰ সৈতে ফিলাডেলফিয়ালৈ প্ৰব্ৰজন কৰে। ১৭৩৮ চনৰ ১৭৩৮ চনৰ ২৫ এপ্ৰিলত ফিলাডেলফিয়াৰ ক্ৰাইষ্ট চাৰ্চত জোনাছ গ্ৰীণ (c.1720-1767)ৰ সৈতে বিবাহপাশত আবদ্ধ হয় আৰু তেওঁলোকৰ চৈধ্যটা সন্তান আছিল, তাৰে ছয়টা শিশু জীয়াই আছিল।

মেৰিলেণ্ড গেজেট

১৭৩৮ চনত এন্নে আৰু জ’নাছে এনাপলিছলৈ গুচি যায় আৰু পিছলৈ ১৭৪৫ চনত তেওঁলোকে নীৰৱ হৈ পৰা মেৰিলেণ্ড গেজেটক পুনৰুজ্জীৱিত কৰে। আমেৰিকাত প্ৰকাশিত প্ৰথম বাতৰি কাকতসমূহৰ ভিতৰত অন্যতম আছিল মেৰিলেণ্ড গেজেট আৰু মেৰিলেণ্ডৰ উপনিৱেশিকসকলৰ বাবে বাতৰিৰ মূল উৎস আছিল। এনাপলিছত গ্ৰীণ পৰিয়ালে ১২৪ চাৰ্লছ ষ্ট্ৰীটত অৱস্থিত পাকঘৰ আৰু দুটা শোৱা কোঠাৰ সৈতে এটা সৰু দুমহলীয়া ঘৰ ভাড়া কৰিছিল। ১৭৪০ চনৰ আৰম্ভণিতে ঘৰটোৰ মালিকে ইয়াক সম্প্ৰসাৰিত কৰি তেওঁলোকৰ ১৪টা সন্তানৰ বাবে এখন ছপাৰ দোকান, ডাকঘৰ আৰু ঠাইৰ ব্যৱস্থা কৰে। ১৭৭০ চনত গ্ৰীণ পৰিয়ালে এই ঘৰটো ক্ৰয় কৰে।

১৭৬৭ চনৰ ১১ এপ্ৰিলত স্বামীৰ মৃত্যুৰ পাছত এন্নে গ্ৰীনে কাকতখনৰ নিৰ্মাণৰ দায়িত্ব লয় আৰু আমেৰিকাৰ উপনিৱেশসমূহৰ প্ৰথম মহিলা প্ৰকাশকসকলৰ ভিতৰত অন্যতম (আগতে ৰোড আইলেণ্ডৰ এন স্মিথ ফ্ৰেংকলিন)। ১৭৬৭ চনৰ ১৬ এপ্ৰিলৰ সংস্কৰণত এন্নে গ্ৰীনে ঘোষণা কৰে যে তেওঁ পুত্ৰৰ সৈতে কাকতখন প্ৰকাশ কৰি যাব।

১৬ এপ্ৰিল, ১৭৬৭, মেৰিলেণ্ড গেজেট: এন্নে গ্ৰীণে ঘোষণা কৰে স্বামীৰ চুক্তি লোৱাৰ পাছত সাধাৰণ পৰিষদৰ ছপাশালা হৈ পৰে। মেৰিলেণ্ড গেজেটত ব্ৰিটিছ ঔপনিৱেশিক নীতিৰ সমালোচনা অব্যাহত আছিল।

১৭৬৯ চনত চাৰ্লছ উইলছন পিলে গ্ৰীণৰ প্ৰতিকৃতি অংকন কৰিছিল। প্ৰতিকৃতিখনত তেওঁ ধৰি ৰখা কাগজখনত "এনাপলিছ প্ৰিণ্টাৰ টু..." শব্দটো দেখা গৈছে, য'ত মেৰিলেণ্ডৰ বিধায়িনী দলে মেৰিলেণ্ড কলনীৰ অফিচিয়েল প্ৰিণ্টাৰ হিচাপে স্বামীৰ উত্তৰাধিকাৰী হিচাপে এন্নেক বাছি লোৱাৰ কথা উল্লেখ কৰিছে। তেওঁৰ নিৰ্দেশনাত ব্যৱসায়টোৱে লাভৱান হয় আৰু এন্নে গ্ৰীণ পুৰুষ প্ৰধান ব্যাৱসায়িক জগতখনত সফলতা লাভ কৰা তেওঁৰ সময়ৰ কেইগৰাকীমান মহিলাৰ ভিতৰত অন্যতম হৈ পৰে।

তথ্যসূত্ৰ

শ্ৰেণী:প্ৰকাশক
অংক নহয় আতংক (গ্ৰন্থ)

অংক নহয় আতংক হৈছে এখন গণিত বিষয়ক প্ৰবন্ধৰ সংকলন। এইখনক অসমীয়া সমাজত ‘গণিত’ৰ প্ৰতি থকা নেতিবাচক ধাৰণাক সলনি কৰিব পৰা কিতাপ বুলিও কোনো কোনো লোকে কয়। কিতাপখন লিখিছে গণিতচ'ৰাৰ প্ৰতিষ্ঠাপক সম্পাদকদ্বয়ৰ এজন পংকজ জ্যোতি মহন্তই। সঞ্জীৱন প্ৰকাশনৰ পৰা, ২০১৮ চনৰ ছেপ্টেম্বৰ মাহত কিতাপখনৰ প্ৰথম সংস্কৰণ প্ৰকাশ পায়। এইখন লেখকৰ দ্বিতীয়খন কিতাপ। প্ৰথমখন হৈছে প্ৰতিভাৰ উৎস। কিতাপখন লেখকে তেওঁৰ স্কুলীয়া দিনৰ প্ৰিয়বন্ধু পবিত্ৰ পেগুৰ হাতত আগবঢ়াইছে।

বিৱৰণ

কিতাপখনৰ পাতনিতে লেখকে লিখিছে, ”এইখন কিতাপৰ কথা মই কেতিয়াও ভাবি চোৱা নাছিলোঁ। কিতাপখনৰ চিন্তাটো জগোৱা বাবে শান্তনু কৌশিক বৰুৱাদালৈ আৰু প্ৰকাশক প্ৰীতিমা কৌশিক বৰুৱা বৌলৈ শ্ৰদ্ধা আৰু ধন্যবাদ যাচিলোঁ।” ‘অংক’ আৰু ‘গণিত’, এই শব্দ দুটা যদিও সমাৰ্থকভাৱে ব্যৱহাৰ হয়,দুয়োটাৰ অৰ্থ কিন্তু সুকীয়া। গণিত বুলিলে বিশাল বিষয়টো বুজোৱাৰ পৰিৱৰ্তে অংক বুলিলে বিভিন্ন সংখ্যাৰ যোগ, বিয়োগ প্ৰভৃতি কৰা কাৰ্যটো বা তেনে কাৰ্যটোক বুজায়। এই বিষয়ে পাতনিতে লেখকে স্পষ্টভাৱে বুজি পোৱাকৈ ব্যাখ্যা আগবঢ়াইছে। লগতে লিখিছে, “অৱশ্যে মাজে মাজে ‘অংক’ আৰু ‘গণিত’ দুয়োটা শব্দৰ অৰ্থ একেই যেন হৈ যায়। … কিতাপখনত ‘অংক’ বুলি কওঁতে এই ‘অংক’ আৰু ‘গণিত’ দুয়োটা প্ৰসংগই মাজে মাজে স্পৰ্শ কৰা হৈছে।”

তথ্যৰ উৎস

লগতে চাওক

কুৰিজন ভাৰতীয় গণিত সাধক
এঙ্গল' আছামিজ ডিক্সনেৰি অৱ মেথেমেটিক্স
ৰামানুজন আৰু তেওঁৰ গণিত
গণিতৰ কথা

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:গণিতৰ গ্ৰন্থ
অতুল চন্দ্ৰ শইকীয়া

অতুল চন্দ্ৰ শইকীয়া অসমৰ এগৰাকী স্বাধীনতা সংগ্ৰামী, ৰাজনীতিবিদ আৰু আন্তঃৰাষ্ট্ৰীয় খ্যাতিসম্পন্ন ট্ৰেড ইউনিয়নৰ নেতা আছিল। তেওঁ আছিল চন্দ্ৰপ্ৰভা শইকীয়ানীৰ পুত্ৰ আৰু তেওঁ ১৯৭২ চনৰ পৰা ১৯৭৮ চনলৈ অসম বিধানসভাৰ সদস্য আছিল।

জন্ম আৰু বংশ পৰিচয়

অতুল চন্দ্ৰ শইকীয়াৰ জন্ম হৈছিল ১৯২৩ চনৰ ১৩ আগষ্টত। মাতৃৰ নাম চন্দ্ৰপ্ৰভা শইকীয়ানী আৰু পিতৃৰ নাম দণ্ডিনাথ কলিতা। অৱশ্যে বিয়াৰ আগতেই গৰ্ভৱতী হোৱা চন্দ্ৰপ্ৰভাৰ দণ্ডিনাথৰ লগত সামাজিক বাধাৰ বাবে বিয়া নহ’ল। পিতৃগৃহতেই চন্দ্ৰপ্ৰভাই পুত্ৰ অতুলক জন্ম দিছিল আৰু মাকৰ লগতে ককাক-আইতাকৰ ছত্ৰছায়াত অতুল ডাঙৰ দীঘল হৈছিল। তেওঁ দেৱকান্ত বৰুৱা সম্পাদিত “দৈনিক অসমীয়া কাকত’’ৰো উপ-সম্পাদক আছিল।

স্বাধীনতা সংগ্ৰাম আৰু কাৰাবাস

১৯ বছৰ বয়সতে শইকীয়াই ভাৰতৰ স্বাধীনতা আন্দোলনত ভাগ লৈছিল। ১৯৪২ চনৰ ভাৰত ত্যাগ আন্দোলনৰ সময়ত আন্দোলনত অংশ লোৱাৰ বাবে মাতৃ চন্দ্ৰপ্ৰভা শইকীয়ানীৰ সৈতে একেলগে কাৰাবাস খাটিছিল।

ৰাজনীতিত

অতুল চন্দ্ৰ শইকীয়াই ভাৰতীয় জাতীয় কংগ্ৰেছৰ হৈ তেওঁ বিধায়ক নিৰ্বাচিত হৈছিল। কাৰ্যকাল আছিল ১৯৭২ চনৰ পৰা ১৯৭৮ চন।

শ্ৰমিক নেতা

১৯১৯ চনত গঠিত আন্তৰ্জাতিক শ্ৰমিক সংঘৰ আন্দোলন ভাৰতলৈয়ো বিয়পি পৰিছিল। লালা লাজপত ৰায়, ভি ভি গিৰি শ্ৰী পাদ অমৃত ডাংগে, জৰ্জ ফাৰ্ণাণ্ডেজ আদি সৰ্বভাৰতীয় নেতৃত্বত এই আন্দোলন পৰৱৰ্তী পৰ্যায়ত অসমলৈ বিয়পি পৰিছিল। অসমত এই আন্দোলনত নেতৃত্ব দিছিল ৰবীন শইকীয়া আৰু অতুল শইকীয়াই। অসমৰ পৰিবহণ, চাহ উদ্যোগ, ৰিফাইনাৰী আদিৰ শ্ৰমিকক একত্ৰিত কৰি অসম চাহ মজদুৰ সংঘ, অসম চাহ কৰ্মচাৰী সংঘ আৰু অসম ৰাজ্যিক পৰিবহণ শ্ৰমিক সংস্থা গঠনত আগভাগ লৈ উত্তৰ-পূৰ্বাঞ্চলৰ প্ৰায় ৫০টি শ্ৰমিক সংগঠনৰ নেতৃত্ব দিছিল।ভাৰতীয় শ্ৰমিক সমাজৰ প্ৰতিনিধি হিচাপে জেনেভাত অনুষ্ঠিত আন্তঃৰাষ্ট্ৰীয় শ্ৰমিক সংগঠনৰ আন্তৰ্জাতিক সন্মিলনত ভাগ লৈছিল। ১৯৮০ চনৰ ২২ জানুৱাৰীত জাপানৰ ট’কিওত হোৱা আন্তৰ্জাতিক চেমিনাৰত ভাৰতৰ একমাত্ৰ প্ৰতিনিধি হিচাপে উপস্থিত আছিল। তাত তেওঁ ১৯৮০ বৰ্ষৰ ট্ৰেড ইউনিয়নৰ ভূমিকা শীৰ্ষক প্ৰতিবেদন পাঠ কৰিছিল। তদুপৰি তেওঁ শ্ৰমিক কল্যাণৰ বাবে আমেৰিকা, জাপান, ছোভিয়েট ৰাছিয়া আদি দেশো ভ্ৰমণ কৰিছিল।

মৃত্যু

১ জুন ১৯৮২ চনত অতুল চন্দ্ৰ শইকীয়াৰ মৃত্যু হয়।

তথ্যসূত্ৰ

শ্ৰেণী:মৃত ব্যক্তি
শ্ৰেণী:স্বাধীনতা সংগ্ৰামী
শ্ৰেণী:শ্ৰমিক নেতা
শ্ৰেণী:অসমৰ ব্যক্তি
শৰণৰাণী বাকলিৱাল

]]ৰ শৰণৰাণী বাকলিৱাল গেলাৰী

শৰণৰাণী বাকলিৱাল (; জন্ম: মাথুৰ; ৯ এপ্ৰিল ১৯২৯ – ৮ এপ্ৰিল ২০০৮) এগৰাকী ভাৰতীয় শাস্ত্ৰীয় সৰোদবাদক আৰু সংগীতজ্ঞ। তেওঁৰ বাদ্যযন্ত্ৰৰ ব্যক্তিগত সংগ্ৰহত পঞ্চদশ শতিকাৰ পাৰ ঊনবিংশ শতিকালৈ মুঠ ৩৭৯টা বাদ্যযন্ত্ৰ আছে, যি এতিয়া নতুন দিল্লীৰ ৰাষ্ট্ৰীয় সংগ্ৰহালায়ৰ শৰণৰাণী বাকলিৱাল গেলাৰীৰ অংশ।

প্ৰাৰম্ভিক জীৱন আৰু প্ৰশিক্ষণ

শৰণৰাণী মাথুৰ নামেৰে তেওঁৰ জন্ম পুৰণি দিল্লীৰ এটা সুপৰিচিত ব্যৱসায়ী আৰু শিক্ষাবিদৰ ৰক্ষণশীল হিন্দু পৰিয়ালত হৈছিল। ১৯৫৩ চনত দিল্লী বিশ্ববিদ্যালয়ৰ পৰা এম.এ., আৰু ইন্দ্ৰপ্ৰস্থ কলেজ ফৰ উইমেনত অধ্যয়ন কৰে।

সাংগীতিক জীৱন

১৯৩০ চনৰ শেষৰ ফালৰ পৰা শৰণৰাণীয়ে সাত দশকৰো অধিক সময় ধৰি ভাৰতৰ কনচাৰ্ট মঞ্চত তেওঁৰ সৰোদবাদন উপস্থাপন কৰিছিল। ইউনেস্ক' আৰু আমেৰিকা, ব্ৰিটেইন আৰু ফ্ৰান্সৰ মুখ্য ৰেকৰ্ড কোম্পানীসমূহ বাবে সংগীত ৰেকৰ্ডিং মুকলি কৰা আৰম্ভণিৰ সংগীত শিল্পীসকলৰ ভিতৰত তেওঁ অন্যতম। জৱাহৰলাল নেহৰুৰ মতে তেওঁ আছিল ভাৰতৰ সাংস্কৃতিক ৰাষ্ট্ৰদূত ড° জাকিৰ হুছেইনে তেওঁৰ বিষয়ে কৈছিল, শৰণৰাণীয়ে সংগীতত নিখুঁততা অৰ্জন কৰিছে। সেয়েহে তেওঁ সমগ্ৰ বিশ্বৰ প্ৰেম লাভ কৰিব।

আকাশবাণী আৰু দূৰদৰ্শনৰ প্ৰাৰম্ভিক পৰ্যায়ৰ শিল্পীসকলৰ অন্যতম আছিল শৰণৰাণী। তেওঁক জনপ্ৰিয়ভাৱে সৰোদ ৰাণী নামেৰে জনাজাত আছিল। শৰণৰাণী আছিল ভাৰতৰ প্ৰথম মহিলা বাদ্যযন্ত্ৰবাদক যিয়ে আন্তঃৰাষ্ট্ৰীয় প্ৰশংসা লাভ কৰিছিল।

ব্যক্তিগত জীৱন

১৯৬০ চনত দিল্লীৰ এটা বিশিষ্ট দিগম্বৰ জৈন ব্যৱসায়িক পৰিয়ালৰ চুলতান সিং বাকলিৱালৰ সৈতে শৰণৰাণীয়ে বিবাহপাশত আবদ্ধ হয়। ১৯৭৪ চনত তেওঁলোকৰ এগৰাকী কন্যা ৰাধিকা নাৰায়ণ জন্ম হয়।[3] কেইবছৰমান কৰ্কট ৰোগৰ সৈতে যুঁজাৰ পিছত ২০০৮ চনৰ ৮ এপ্ৰিলত ৭৯ বছৰীয়া জন্মদিনৰ এদিন আগতে তেওঁৰ মৃত্যু হয়।
৩) সাহিত্য কলা পৰিষদ বঁটা (১৯৭৪)
৪) কলা শাখাত সংগীত নাটক একাডেমী বঁটা (১৯৮৬)
৫) বৃত্তিগত উৎকৰ্ষতাৰ বাবে ৰাজীৱ গান্ধী বঁটা (১৯৯৩)
৬) পদ্মভূষণ (২০০০)

তথ্যউৎস

শ্ৰেণী:পদ্মভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় সংগীতজ্ঞ
কোম্পানী আইন ১৯৫৬

কোম্পানী আইন ১৯৫৬ হৈছে ১৯৫৬ চনত প্ৰণয়ন কৰা ভাৰতীয় কোম্পানী আইন সম্পৰ্কিত এখন সংসদ আইন। যিয়ে কোম্পানীসমূহক পঞ্জীয়নৰ দ্বাৰা গঠন কৰা আৰু কোম্পানীৰ সঞ্চালক আৰু সচিবসকলৰ দায়িত্ব নিৰ্ধাৰণ কৰিছিল। ১৯৫৬ চনৰ ১৮ জানুৱাৰী তাৰিখে প্ৰণয়ন কৰা এই আইনখন ১৯৫৬ চনৰ ১ এপ্ৰিলৰ পৰা কাৰ্যকৰী হয়৷

আৰম্ভণিৰে পৰা এই আইনখনক বহুবাৰ সংশোধন কৰা হয়। তাৰ ভিতৰত ১৯৮৮, ১৯৯০, ১৯৯৬, ২০০০, ২০১১ আৰু ২০১৩ -ৰ সংশোধন উল্লেখযোগ্য।

অৰ্থ আৰু সংজ্ঞা

উক্ত আইনখনৰ ধাৰা ৩ উপধাৰা (১) মতে, “কোম্পানী মানে উক্ত আইনৰ অধীনত গঠিত আৰু পুঞ্জীভুক্ত কোনো কোম্পানী” (“A company means a Company formed and registered under this act.”)। আৰু সেই আইনৰে ধাৰা ৩ উপধাৰা (II) মতে, প্ৰচলিত কোম্পানী মানে হৈছে পূৰ্বৰ কোনো কোম্পানী আইনৰ অধীনত গঠিত আৰু পঞ্জীভুক্ত কোম্পানী।” (Sec. 3 (II) States existing company means a company formed and registered under any of the previous Company Law.)।

বাতিল

তথ্যসূত্ৰ

বাহ্যিক সংযোগ

Text of the Companies Act, 1956

শ্ৰেণী:ভাৰতৰ আইন
শ্ৰেণী:ভাৰতীয় কোম্পানী আইন
আতিশী

আতিশী মাৰ্লেনা সিং (, জন্ম: ৮ জুন ১৯৮১) এগৰাকী শিক্ষাবিদ, ৰাজনৈতিক তথা দিল্লীৰ বৰ্তমানৰ মুখ্যমন্ত্ৰী। তেওঁ আতিশী মাৰ্লেনা নামেৰে পৰিচিত। তেওঁ আম আদমি পাৰ্টীৰ ৰাজনৈতিক পৰিক্ৰমা কমিটীৰ সদস্য। আতিশী- এ দিল্লীৰ উপ-মুখ্যমন্ত্ৰী তথা শিক্ষামন্ত্ৰী মনীষ সিসোদিয়াৰ উপদেষ্টা হিচাপেও ২০১৫ চনৰ জুলাই মাহৰ পৰা ১৭ এপ্ৰিল,২০১৮ পৰ্যন্ত কাৰ্যনিৰ্বাহ কৰিছিল।

প্ৰাৰম্ভিক জীৱন আৰু শিক্ষা

আতিশীৰ জন্ম হয় ৮ জুন,১৯৮১ ত এটা পাঞ্জাৱী ৰাজপুত পৰিয়ালত। তেওঁৰ পিতৃ আছিল দিল্লী বিশ্ববিদ্যালয়ৰ অধ্যাপক বিজয় সিং আৰু মাতৃ তৃপ্তা ৱাহি। মাক- দেউতাকে মাৰ্ক্স আৰু লেনিনৰ নাম মিশ্ৰিত কৰি আতিশীক মধ্য নাম "মাৰ্লিনা" দিছিল। ডাঙৰ হৈ অহাৰ পিছত তেওঁ নিজৰ সম্পূৰ্ণ নাম এৰি আতিশী নাম লয়। দিল্লীত ডাঙৰ দীঘল হৈ আৰু Springdales School ৰ পৰা হাইস্কুলীয়া শিক্ষা গ্ৰহণ কৰাৰ পাছত ছেইণ্ট ষ্টিফেন কলেজ, দিল্লী-ৰ পৰা ২০০১ চনত স্নাতক ডিগ্ৰী লয়। পৰৱৰ্তী পৰ্যায়ত ২০০৩ চনত অক্সফ'ৰ্ড বিশ্ববিদ্যালয়ৰ পৰা "ইতিহাস" বিষয়ত স্নাতকোত্তৰ ডিগ্ৰী অৰ্জন কৰে। ২০০৫ চনত আতিশী অক্সফৰ্ডৰ মাগডালেন কলেজলৈ ৰোডছ স্কলাৰ হিচাপে যায়।
মাৰ্লিনাই অন্ধ্ৰপ্ৰদেশৰ ঋষি ভেলী একাডেমিত কিছু দিন শিক্ষকতা কৰে। ২০০৬ চনত ভূপালৰ এখন সৰু গাঁৱত তেওঁ জৈৱিক পদ্ধতিৰ খেতি আৰু শিক্ষাৰ বিকাশৰ কামত জড়িত হৈ পৰিছিল।" Sambhavana Institute of Public Policy" নামৰ এটা স্বেচ্ছাসেৱী সংস্থাটো তেওঁ কিছুদিন কাম কৰিছিল।

ৰাজনৈতিক জীৱন

২০১১ চনত যেতিয়া আম আদমি পাৰ্টী- এ যেতিয়া ৰাজধানী দিল্লীত দুৰ্নীতি বিৰোধী অভিযান আৰম্ভ কৰিছিল, তেতিয়া আতিশী আম আদমি পাৰ্টীৰ প্ৰতি আকৰ্ষিত হয়। ২০১৩ চনত তেওঁ বৰ্তমানৰ দিল্লীৰ মুখ্যমন্ত্ৰী অৰবিন্দ কেজৰিৱালৰ নেতৃত্বত পাৰ্টীৰ বিভিন্ন নীতি প্ৰস্তুত কৰিছিল আৰু একে বছৰতে তেওঁক দলৰ মুখপাত্ৰ হিচাপে নিযুক্তি দিয়া হৈছিল।

মাৰ্লিনা মধ্য প্ৰদেশৰ খাণ্ডৱা জিলাৰ জল সত্যাগ্ৰহৰ সৈতে ঘনিষ্ঠভাৱে জড়িত আছিল আৰু ঐতিহাসিক প্ৰতিবাদৰ সময়ত অলক আগৰৱালাৰ অভিযানৰ নেতৃত্ব দিয়া আপ নেতা আৰু কৰ্মীসকলক, লগতে ইয়াৰ পিছত হোৱা আইনী যুঁজৰ সময়ত সমৰ্থন আগবঢ়াইছিল। ২০২০ চনৰ নিৰ্বাচনৰ পিছত, তেওঁক গোৱাৰ "আপ"ৰ ভাৰপ্ৰাপ্ত বিষয়া হিচাপে নিযুক্তি দিয়া হৈছিল।

২০১৯ লোকসভা নিৰ্বাচন

আতিশীক ২০১৯ ৰ লোকসভা নিৰ্বাচনৰ বাবে পূৱ দিল্লীৰ ভাৰপ্ৰাপ্ত বিষয়া হিচাপে নিযুক্ত কৰা হৈছিল।তেওঁ ২০১৯ চনৰ নিৰ্বাচনত আম আদমি পাৰ্টীৰ প্ৰাৰ্থী হিচাপে প্ৰতিদ্বন্দ্বিতা কৰিছিল। তেওঁ বিজেপিৰ প্ৰাৰ্থী গৌতম গম্ভীৰৰ হাতত ৪.৭৭ লাখ ভোটৰ ব্যৱধানত পৰাজিত হয় আৰু তৃতীয় স্থানতে সন্তুষ্ট থাকে।

২০২০ চনৰ বিধানসভা নিৰ্বাচন

আতিশী বৰ্তমান দিল্লী বিধানসভা-ৰ এগৰাকী সদস্য। তেওঁ দক্ষিণ দিল্লীৰ কালকাজি সমষ্টিক প্ৰতিনিধিত্ব কৰিছে। তেওঁ বিজেপিৰ ধৰ্মবীৰ সিংক ১১,৪২২টা ভোটৰ ব্যৱধানত পৰাস্ত কৰিবলৈ সক্ষম হৈছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় শিক্ষাবিদ
পাত্‌কাইৰ সিপাৰে ন বছৰ

পাত্‌কাইৰ সিপাৰে ন বছৰ পূৰ্ণকান্ত বুঢ়াগোহাঞিৰ দ্বাৰা লিখিত এখন গ্ৰন্থ। গ্ৰন্থখনৰ পাণ্ডুলিপি স্বাধীনতাৰ পূৰ্বে প্ৰস্তুত কৰা হ’লেও প্ৰথম গ্ৰন্থাকাৰে প্ৰকাশ পায় ১৯৯৩ চনত। প্ৰথম প্ৰকাশক পূৰ্বাঞ্চল তাই সাহিত্য সভা।
গ্ৰন্থখন দ্বিতীয় সংস্কৰণ নক্সা প্ৰকাশনৰ পৰা ২০২১ চনত পুনৰ প্ৰকাশ পায়। গ্ৰন্থখনৰ পাণ্ডুলিপি পৰ্যায়ত নাম দিয়া আছিল পূব দেশ ভ্ৰমণ নামেৰে। সুদীৰ্ঘ ৩৫ বছৰৰ পাছত ছপা ৰূপ দিওঁতে সম্পাদক পুস্প গগৈয়ে নামটো সলাই পাত্‌কাইৰ সিপাৰে ন বছৰ কৰি দিয়ে।

গ্ৰন্থখনৰ বিষয়বস্তু

ৰাজনৈতিক অভিসন্ধি আৰু কূটনীতিৰ অংশস্বৰূপে বিভিন্ন সময়ত মান দেশলৈ
বিতাড়িত হৈছিল ত্ৰিছ হাজাৰৰো অধিক অসমীয়া। এইখিনি মানুহক য়াণ্ডাবু সন্ধিৰ
পৰৱৰ্তী ব্ৰিটিছ শাসিত অসমৰ জনগণে পাহৰি পেলালে। অসম আৰু অসমীয়াৰ মনৰ
আবেগৰ পৰাও সেইখিনি মানুহ বিতাড়িত হৈ পৰিল। তেনেস্থলত পূৰ্ণকান্ত বুঢ়াগোহাঁয়ে
নটাকৈ বছৰ (১৯৩৩-১৯৪২) ম্যানমাৰত বিতাড়িত অসমীয়াৰ সন্ধান উলিওৱাটো
অতিকে গুৰুত্বপূৰ্ণ।
পাত্‌কাইৰ সিপাৰে ন বছৰ গ্ৰন্থখন ম্যানমাৰৰ অসমীয়া মানুহখিনিক বিচাৰি উলিওৱা
কাৰ্যৰ প্ৰথম লিখিত অভিলেখ। এক অৰ্থত অসমীয়া সাহিত্যৰ এখন ধ্ৰুপদী ভ্ৰমণ
গ্ৰন্থ।

পূৰ্ণকান্ত বুঢ়াগোহাঞিয়ে মানদেশ, থাইলেণ্ড আৰু চীনৰ য়ুন্নান অঞ্চলৰ বিভিন্ন ঠাইত ব্যৱসায়িক উদ্দেশ্যত ন
বছৰ কাল অতিবাহিত কৰিছিল। ম্যানমাৰত অসমৰ মুগা, এড়ি কাপোৰৰ লগতে কাঁহৰ
বাচন-বৰ্তনৰ ব্যৱসায় আগ বঢ়োৱাৰ সমান্তৰালভাৱে তাত থকা বিতাড়িত
অসমীয়াসকলৰো সন্ধান অব্যাহত ৰাখিছিল। এই দিশটোৱেই গ্ৰন্থখনক এক
ঐতিহাসিক মৰ্যাদা প্ৰদান কৰিছে।

এক ৰোমান্সকৰ উপন্যাসোপম বৰ্ণনা পাত্‌কাইৰ সিপাৰে ন বছৰৰ মূল বৈশিষ্ট্য।
অসমৰপৰা মানসকলে ধৰি নিয়া মানুহৰ মানদেশত পুনঃসংস্থাপিত অসমীয়া মানুহৰ
—গাঁৱৰ বৰ্ণনা আৰু পৰিচয়, অসমীয়া পুথি-পাজিৰ কিছুমান ম্যানমাৰত থকাৰ কথা,
মানদেশত থকা ভাৰতীয় মানুহৰ সম্ভেদ, বিভিন্ন ঠাইৰ বৰ্ণনা আৰু বাট-পথৰ পৰিচয়,
কুৰি শতিকাৰ প্ৰথমাৰ্ধৰ ম্যানমাৰৰ বৰ্ণনা, বিভিন্ন জন-জাতিৰ পৰিচয়, তাই ভাষাসংস্কৃতিৰ লগত পূৰ্বৰ দেশসমূহৰ সাদৃশ্যৰ এক বৰ্ণনা আৰু দ্বিতীয় মহাযুদ্ধৰ শিহৰণকাৰী
এক চাক্ষুষ অভিজ্ঞতাৰে পাত্‌কাইৰ সিপাৰে ন বছৰ গ্ৰন্থখন সমৃদ্ধ হৈ আছে।

তথ্য উৎস

শ্ৰেণী:গ্ৰন্থ
শ্ৰেণী:অসমীয়া গ্ৰন্থ
শ্ৰেণী:অ-কাহিনীমূলক গ্ৰন্থ
ৰাম্যা ৰাজ

ৰাম্যা ৰাজ, ওৰফে ৰাগিণী, এগৰাকী পূৰ্বৰ মালয়েছিয়ান অভিনেত্ৰী, যিয়ে তামিল চলচ্চিত্ৰত অভিনয় কৰিছিল।

কৰ্মজীৱন

তেওঁ সান্দাই চলচ্চিত্ৰত অভিনয়ৰ বাবে বিশেষভাৱে জনাজাত। ৰাম্যা অভিনেত্ৰী খোচবুৰ আত্মীয়, যাৰ আইতা খোচবুৰ ভগ্নী হিচাপে সম্পৰ্কিত। এই সম্পৰ্কটোৱে তেওঁক সুন্দৰ চিৰ বিপৰীতে অভিষেক কৰাৰ সুযোগ প্ৰদান কৰিছিল, যি খোচবুৰ স্বামী। নানায়ম চলচ্চিত্ৰত তেওঁৰ অভিনয় সম্পৰ্কে সমালোচকে কয়, "ৰাম্যা ৰাজৰ একাধিক চৰিত্ৰ আছে, আৰু তেওঁ সেয়া ন্যায়সংগতভাৱে নিপুণতাৰে পালন কৰিছে।"

চলচ্চিত্ৰ তালিকা

বছৰ চলচ্চিত্ৰ চৰিত্ৰ ভাষা টোকা
২০০৮ সান্দাই অভিৰামী তামিল
২০০৯ থী কল্যাণী তামিল
২০১০ নানায়ম ঈশ্বৰী / নন্ধিনী তামিল
২০১১সেভেনেছলিণ্টামালায়ালম

বাহ্যিক সংযোগ

ৰাম্যা ৰাজৰ চৰকাৰী ৱেবছাইট

তথ্যসূত্ৰ

শ্ৰেণী:মালয়েছিয়া
শ্ৰেণী:তামিল চলচ্চিত্ৰৰ অভিনেত্ৰী
ৰিচাৰ্ড থেলাৰ

ৰিচাৰ্ড এইছ. থেলাৰ (;জন্ম: ১২ ছেপ্টেম্বৰ, ১৯৪৫) এজন আমেৰিকান অৰ্থনীতিবিদ আৰু চিকাগ' বিশ্ববিদ্যালয়ৰ বুথ স্কুল অফ বিজনেছৰ ব্যৱহাৰবাদী অৰ্থনীতিৰ ৰাল্ফ আৰু ডৰথী বিশিষ্ট সেৱা আসনৰ অধ্যাপক।

অৰ্থনীতিৰ এক নতুন ধাৰা ব্যৱহাৰবাদী অৰ্থনীতিৰ শাখা ব্যৱহাৰবাদী বিত্তৰ সূত্ৰকাৰ হিচাপে তেওঁ পৰিচিত। তেওঁ ডেনিয়েল কাহনেমেনৰ লগত লগ লাগি ব্যৱহাৰবাদী অৰ্থনীতিৰ ন ন দিশ উন্মোচন কৰে। ২০১৭ চনত ব্যৱহাৰবাদী অৰ্থনীতিলৈ আগবঢ়োৱা অৱদানৰ অৱদানৰ বাবে তেওঁক অৰ্থনীতিৰ নোবেল স্মৃতি বঁটা প্ৰদান কৰা হয়।

ব্যক্তিগত জীৱন

১৯৪৫ চনৰ ১২ ছেপ্টেম্বৰ তাৰিখে ৰিচাৰ্ড এইছ. থেলাৰৰ আমেৰিকাৰ নিউ জাৰ্চিৰ ইষ্ট অৰেঞ্জত জন্ম হৈছিল। তেওঁৰ পিতৃ এলেন এম. থেলাৰ এজন বীমা গাণনিক বিষয়া আৰু মাতৃ ৰোজলীন এগকাৰী শিক্ষয়িত্ৰী আছিল। তেওঁলোক ইহুদী সম্প্ৰদায়ৰ লোক আছিল। তেওঁৰ পত্নী ফ্ৰাঞ্চ লেকলাৰ্ক এগৰাকী মাৰ্কেটিংৰ অধ্যাপক আছিল। তেওঁৰ তিনি সন্তানৰ পিতৃ।

প্ৰকাশিত গ্ৰন্থৰাজি

Thaler, Richard H. 1992. The Winner's Curse: Paradoxes and Anomalies of Economic Life. Princeton: Princeton University Press.
Thaler, Richard H. 1993. Advances in Behavioral Finance. New York: Russell Sage Foundation.
Thaler, Richard H. 1994. Quasi Rational Economics. New York: Russell Sage Foundation.
Thaler, Richard H. 2005. Advances in Behavioral Finance, Volume II (Roundtable Series in Behavioral Economics). Princeton: Princeton University Press.
Thaler, Richard H., and Cass Sunstein. 2009 (updated edition). Nudge: Improving Decisions About Health, Wealth, and Happiness. New York: Penguin.
Thaler, Richard H. 2015. Misbehaving: The Making of Behavioral Economics. New York: W. W. Norton & Company.

তথ্য উৎস

বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী